CELEX: 62015TN0047
Language: fi
Date: 2015-02-02 00:00:00
Title: Asia T-47/15: Kanne 2.2.2015 – Saksa v. komissio

20.4.2015   
            
            
               FI
            
            
               Euroopan unionin virallinen lehti
            
            
               C 127/31
            
         Kanne 2.2.2015 – Saksa v. komissio
   (Asia T-47/15)
   (2015/C 127/43)
   Oikeudenkäyntikieli: saksa
   
      Asianosaiset
   
   
      Kantaja: Saksan liittotasavalta (asiamiehet: T. Henze, K. Petersen ja asianajaja T. Lübbig)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               SEUT 264 artiklan nojalla kumoamaan valtiontukea koskevassa asiassa SA.33995 (2013) (ex 2013/NN) – Saksa, uusiutuviin energialähteisiin perustuvan sähköntuotannon edistäminen ja tätä koskevan lain nojalla energiavaltaisilta yrityksiltä perittävän maksun rajoittaminen – 25.11.2014 tehdyn komission päätöksen C(2014) 8786 final
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste: ilmeinen arviointivirhe asiaa koskevan tosiseikaston huomioon ottamisessa
               Euroopan komissio on ottanut vääristyneellä tavalla huomioon asian taustalla olevat tosiseikat eli uusiutuvien energialähteiden etusijalle asettamisesta annetun lain toimintatavan ja erityisesti tämän lain mukaisen rahoitusvirtojen järjestelmän. Lisäksi komissio on ottanut vääristyneellä tavalla huomioon ”valtion” aseman lainsäätäjänä ja valvontaviranomaisten toimivallan lähteenä ja siksi katsonut virheellisesti, että tästä seuraa määräysvaltasuhteen olemassaolo.
            
         
               2)
            
            
               Toinen kanneperuste: erityinen korvaussäännöstö ei tuota ”etua”
               Euroopan komissio on tehnyt oikeudellisen virheen SEUT 107 artiklan 1 kohdan soveltamisessa, koska se on unionin tuomioistuimen oikeuskäytännön vastaisesti katsonut energiavaltaisten yritysten saaneen etua.
            
         
               3)
            
            
               Kolmas kanneperuste: valtio ei ole myöntänyt eikä valtion varoista ole myönnetty väitettyä etua
               Euroopan komissio on tehnyt SEUT 107 artiklan 1 kohdan soveltamisessa oikeudellisen virheen myös siksi, että se on olettanut uusiutuvien energialähteiden etusijalle asettamisesta annetun lain mukaisen järjestelmän toteuttamiseen osallistuvien yksityisten yritysten varallisuuden olevan valtion elinten määräysvallassa.